Deg umedya-agi, amedyaz yessemres turart n wawalen s wudem niḍen anda i yettbeddil timeẓra ɣer wuɣur i yfeti umyag “Yedder”, iwakken ad as-yerr tajmilt i yiwen n yitri gar yitran n ccna n teqbaylit yettwasnen mliḥ di tmetti-nneɣ. Wagi d “Yidir”. Yebɣa ad d-issebggen belli xas ma yella yemmut, mazal isem-is ad yidir i lebda. Mazal-it yedder deg wulawen n wid i tiḥemmlen, mazal ttaddren-t-id yimdanen acku yeǧǧa-d agerruj ur nfennu. Daymi yefren ad yurar s umyag “dder” i yellan yakan d aẓar n yisem n ucennay “Yidir”.